== Anonymitet og censur ==
Efter enevældens indførsel blev censuren systematiseret gennem [[censurforordningen af 1667]]<ref name=":1">Færch, Christina Holst: ''Smædeskrifter, sladder og erotiske vers i 1700-tallet. Hans Nordrups forfatterskab, Museum Tuscalanums Forlag, 2019, s. 106-107''</ref> og [[Censor (censur)|censorerne]] blev udpeget blandt professorerne ved [[Københavns Universitet]].<ref name=":1" /> Det var derfor ulovligt at trykke og udgive [[litteratur]] uden at teksten havde gennemgået censur.<ref name=":1" /> Den enevældige konge var legitimeret ved at være guddommeligt indstiftet, og enhver kritik af kongen, regeringen og landets politik ansås derfor som [[kætteri]]. Censorerne skulle derfor sikrer, at de udgivne tekster ikke var i strid med enevældige styres idealer.<ref name=":1" /> Det var desuden ulovligt, at rette kritik mod enkeltpersoner, da dette ansås som [[æreskrænkelse]].<ref>Færch, Christina Holst: ''Smædeskrifter, sladder og erotiske vers i 1700-tallet. Hans Nordrups forfatterskab, Museum Tuscalanums Forlag, 2019,s. 112''</ref> Anonymitet og påpasselighed var derfor et vilkår, hvis man ønskede at skrive smædeskrifter under enevælden.
Folkeminde